als_Latn dik_Latn sag_Latn
Është zhvilluar sot në batalionin e Forcave Speciale, ceremonia përkujtimore e me rastin e 3-vjetorit të rënies në krye të detyrës të “Dëshmorit të Atdheut”, kapiten Feti Vogli. Të pranishëm në këtë ceremoni ishin ministrja e Mbrojtjes, znj. Mimi Kodheli, shefi i Shtabit të Përgjithshëm të FA, gjeneralmajor Jeronim Bazo, komandanti i Forcës Tokësore, gjeneralmajor Zyber Dushku, familjarë të “Dëshmorit të Atdheut”, kapiten Feti Vogli, si dhe miq dhe kolegë.
Ministrja e Mbrojtjes znj. Mimi Kodheli, në fjalën e mbajtur me këtë rast, vlerësoi aktin sublim të kapiten Feti Voglit, si një shembull të vetëmohimit dhe sakrificës për një kauzë madhore. “Krenarinë që na jep lavdia e misionit që përmbushim për ditë, misioni kushtetues dhe human, më i drejti, më i forti, ai i vënies në rrezik të jetës së gjithsekujt prej jush për paqen dhe sigurinë edhe në një vend tjetër, ashtu siç kapiten Vogli ra. Kjo duhet të na mbushë me krenari, jo vetëm juve, por dhe fëmijët tuaj dhe fëmijët e fëmijëve tuaj. Ju përmbushni një mision që s’ka të krahasuar”, është shprehur ndër të tjera në fjalën e saj ministrja Kodheli.
Ministrja Kodheli dhe gjeneralmajor Bazo bënë homazhe dhe vendosën buqeta me lule pranë bustit të “Dëshmorit të Atdheut”, kapiten Feti Vogli, i cili ra heroikisht më 20 shkurt të vitit 2012, gjatë kryerjes së misionit COMBAT “Eagle 4”, në Kandahar të Afganistanit.
als_Latn als_Latn als_Latn